CELEX: C2006/086/18
Language: fi
Date: 2006-04-08 00:00:00
Title: Asia C-14/06: Euroopan parlamentin  11.1.2006  Euroopan yhteisöjen komissiota vastaan nostama kanne

8.4.2006   
            
            
               FI
            
            
               Euroopan unionin virallinen lehti
            
            
               C 86/11
            
         Euroopan parlamentin 11.1.2006 Euroopan yhteisöjen komissiota vastaan nostama kanne
   (Asia C-14/06)
   (2006/C 86/18)
   Oikeudenkäyntikieli: englanti
   Euroopan parlamentti on nostanut 11.1.2006 (kannekirjelmä jätettiin faksitse 6.1.2006) Euroopan yhteisöjen tuomioistuimessa kanteen Euroopan yhteisöjen komissiota vastaan. Kantajan asiamiehinä ovat K. Bradley, A. Neergaard ja I. Klavina, ja prosessiosoite on Luxemburgissa.
   Kantaja vaatii, että yhteisöjen tuomioistuin:
   
               1)
            
            
               kumoaa tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen 13 päivänä lokakuuta 2005 tehdyn komission päätöksen 2005/717/EY;
            
         
               2)
            
            
               velvoittaa Euroopan yhteisöjen komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission päätöksellä 2005/717/EY (1), joka on tehty 13.10.2005, suljetaan dekabromidifenyylieetteri (10-BDE) tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY (2) 4 artiklan 1 kohdassa säädetyn myyntikiellon soveltamisalan ulkopuolelle. Kantaja väittää, että komissio ei ole noudattanut mainitun direktiivin 5 artiklan 1 kohdassa säädettyjä tällaisen soveltamisalan ulkopuolelle sulkemisen edellytyksiä ja on näin ollen ylittänyt tämän artiklan mukaisesti saamansa toimivallan. Sikäli kuin 10-BDE:n käytön terveys- ja ympäristövaikutukset ovat tieteellisesti epävarmoja, komissio on tehnyt ilmeisen virheen arvioidessaan tieteellisiä todisteita eikä se ole noudattanut ennalta varautumisen periaatetta. Laajentamalla soveltamisalan ulkopuolelle sulkemisen poikkeuksetta kaikkiin 10-BDE:n polymeerisiin sovelluksiin se on loukannut suhteellisuusperiaatetta. Komissio ei ole perustellut asianmukaisesti päätöstään sulkea 10-BDE soveltamisalan ulkopuolelle.
   
      (1)  EUVL L 271, 15.10.2005, s. 48–50.
   
      (2)  EUVL L 37, 13.2.2003, s. 19–23.